น้องหมี
แฟลชม็อบแพนด้า ตุ๊กตาที่ประดิษฐ์ขึ้นจากศิลปะเปเปอร์มาเช่จำนวนกว่า 1,600 ตัว จากฝีมือการออกแบบของ เปาโล กรองจีอง (Paulo Grangeon) ศิลปินชาวฝรั่งเศส&nbsp; ที่บุกเข้ามาเมืองไทยและตระเวนไปจัดแสดงตามสถานที่ต่างๆ ทำเอาคนรักแพนด้ากรี๊ดกร๊าดไปเซลฟี่รูปคนกับหมีอย่างสนุกสนาน
13 เม.ย. 2559

แฟลชม็อบแพนด้า ตุ๊กตาที่ประดิษฐ์ขึ้นจากศิลปะเปเปอร์มาเช่จำนวนกว่า 1,600 ตัว จากฝีมือการออกแบบของ เปาโล กรองจีอง (Paulo Grangeon) ศิลปินชาวฝรั่งเศส  ที่บุกเข้ามาเมืองไทยและตระเวนไปจัดแสดงตามสถานที่ต่างๆ ทำเอาคนรักแพนด้ากรี๊ดกร๊าดไปเซลฟี่รูปคนกับหมีอย่างสนุกสนาน
หมีแพนด้าทั้งหมดเกิดขึ้นภายใต้แนวคิด For the world we live in and the ones we love เพื่อระดมทุนสนับสนุนการทำงานของกองทุนสัตว์ป่าโลก ประจำประเทศไทย ฉะนั้นเมื่อเสร็จสิ้นโครงการ ผู้จัดงานก็ได้เปิดให้คนไทยได้รับเลี้ยงแพนด้าเหล่านี้ได้ด้วยการบริจาคตามขนาดน้องหมี หมีตัวใหญ่ก็จัดไปราคา 1,600 บาท ตัวเล็กสุดราคา 800 บาท
คนอินเทรนด์อย่าง ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย มีเหรอจะพลาด ว่าแล้วซูเปอร์มด ก็รีบไปแย่งชิงจองบริจาคน้องแพนด้าของกรองจีองมาได้ 2 ตัว ด้วยความดีใจที่แย่งจองเขามาได้ พี่มดก็เลยฝากแฟนคลับให้ตั้งชื่อน้องหมี
แต่ที่น่าหนักใจกว่าคือ ถ้าพาน้องหมีเข้าบ้าน ไม่รู้ว่าฮะเก๋ากับเฉาก๊วย น้องหมาลูกรักจะงอนหรือเปล่าน่ะซิ คริคริ